**SYLABUS: Kapitoly zo slovenskej kultúry III (film)**

Akademický rok: 2020/2021

Skratka: 1ISJM/PFILM/15

Počet kreditov: 2

Vyučujúci: Mgr. Jozef Mergeš, PhD., kontakt: jozef.merges@unipo.sk

**Výsledky vzdelávania:**

Absolvent predmetu dokáže:

- interpretovať pozíciu slovenského filmu v súčasnom sociálno-kultúrnom prostredí

- vymedziť základné ekonomické, technologické a estetické vývojové etapy v oblasti československého a slovenského filmu

- zaradiť konkrétne audiovizuálne dielo alebo skupinu diel a jeho autora alebo autorov do dobového kontextu a uvažovať o prínose týchto diel k utváraniu súčasných obsahov v audiovizuálnom prostredí

- charakterizovať osobitosti jednotlivých filmových smerov a autorských osobností slovenského filmu

- charakterizovať dejiny slovenského filmu v medzinárodnom kontexte

**Stručná osnova predmetu:** Možnosti audiovizuálneho zaznamenávania reality. Film ako umenie. Dynamika spoločenského statusu filmu vo vzťahu k iným umeniam v 1. polovici 20. storočia. Pozícia slovenského filmu v celoeurópskom kontexte 1. a 2. polovice 20. storočia. Rozvoj slovenského filmu v etapách, záujem sústredený hlavne na obdobia 1960 – 1969 a 1994 – 2018: 1895 – 1918 (obdobie pred vznikom ČSR), 1918 – 1939 (slovenský film počas 1. ČSR, medzivojnové obdobie), 1939 – 1945 (vojnové obdobie Slovenského štátu), 1946 – 1959 (rozvoj štúdia Koliba), 1960 – 1969 (Slovenská nová vlna), 1970 – 1993 (obdobie normalizácie a 80. roky), 1994 – 2018 (slovenský film v súčasnosti).

**Hodnotenie:** Predmet je priebežne hodnotený. V priebehu semestra študent spracuje a najneskôr v poslednom týždni výučby odovzdá seminárnu prácu – analýzu filmového diela slovenského pôvodu, nie staršieho ako 10 rokov. Na kolokviu v priebehu zápočtového týždňa danú seminárnu prácu predstaví vyučujúcemu a ostatným frekventantom. Výsledné hodnotenie sa vypočíta ako priemer hodnotenia seminárnej práce a hodnotenia aktivity študenta na seminároch (dochádzka). Na získanie hodnotenia A (výborne) musí získať najmenej 90 %, na získanie hodnotenia B 80 %, na hodnotenie C najmenej 70 %, na hodnotenie D 60 %, na hodnotenie E najmenej 50 %. Študent, ktorý získa menej ako 50 %, bude hodnotený stupňom FX.

**Alternatívny (dištančný spôsob výučby):**

* Vyučujúci poskytne študentom materiály k jednotlivým témam (najmä ukážky z filmov a komentár k ukážkam).
* Záverečné hodnotenie bude prebiehať prezenčne. V prípade nevyhnutnosti dištančnej formy záverečného hodnotenia sa toto hodnotenie bude konať formou kolokvia prostredníctvom MSTeams.

**Odporúčaná literatúra:**

BORDWELL, D. – THOMPSONOVÁ, K.: Umění filmu – Úvod do studia formy a stylu. Praha: Akademie múzických umění v Praze 2012.

CIEL, M.: Pohyblivé obrázky. L. C. A., 2006.

HANÁKOVÁ, P.: Paľo Bielik a slovenská filmová kultúra. Slovenský filmový ústav 2010.

LUKEŠ, J.: Diagnózy času. Český a slovenský poválečný film. Slovart, 2013.

MACEK, V. – PAŠTÉKOVÁ, J.: Dejiny slovenskej kinematografie. Martin: Osveta, 1997.

THOMPSONOVÁ, K. – BORDWELL, D.: Dějiny filmu. Praha: Akademie múzických umění v Praze/Nakladatelství Lidové noviny, 2007.

Časopis Kino-Ikon.